Met die oog op die herdenking van die Anglo-Boereoorlog het Martiens van Bart, redakteur van die Woonburger, gedurende die afgelope maande ‘n reeks artikels oor die oorlog gepubliseer. Verskeie van die artikels het gehandel oor oorlogs gebeure in die Groot Karoo, en die reaksie was uitstekend. Almal was dit eens dat Martiens besondere werk verrig. Die stories het die kollig geplaas op gebiede soos Gamkaskloof en heelwat nuwe inligting is ingewin. Die reeks oor die blokhuise en fortifikasies was besonder gewild.